**AZ ALPOLGÁRMESTEREK FELADATAI**

**I.**

**Gazdaságfejlesztésért felelős alpolgármester**

1. Előkészíti és figyelemmel kíséri az önkormányzat helyi gazdaságfejlesztési feladatait.
2. Előkészíti és figyelemmel kíséri az önkormányzat kormányzati szervekkel, valamint más településekkel kialakítandó gazdaságfejlesztési együttműködését,
3. Figyelemmel kíséri a helyi vállalkozásokkal való rendszeres kapcsolattartást,
4. Előkészíti és figyelemmel kíséri az önkormányzat városüzemeltetéssel, turisztikával, mezőgazdasággal, környezetvédelemmel, közneveléssel és sporttal kapcsolatos feladatainak megvalósítását, kapcsolatot tart az a térségi turisztikai szereplőkkel, köznevelési intézményekkel, sportegyesületekkel.

**II.**

**Társadalmi kapcsolatokért felelős alpolgármester**

1. Kezdeményezi és figyelemmel kíséri a civil szervezetekkel és az egyházakkal kapcsolatos ügyeket, kapcsolatot tart a városban működő kisebbségi önkormányzatokkal, civil szervezetekkel és az egyházakkal.
2. Előkészíti és figyelemmel kíséri az önkormányzat egészségüggyel, szociálpolitikával és kultúrával kapcsolatos feladatainak megvalósítását, kapcsolatot tart a helyi kulturális intézményekkel és szereplőkkel, a művészeti nevelés területén dolgozókkal,
3. Javaslatot fogalmaz meg társadalmi, közösségi és kulturális ügyekben, karitatív ügyekben is szerepet vállal.
4. Figyelemmel kíséri a testvérvárosi kapcsolatok működését és javaslatokat tesz a kapcsolatok alakítására, újabb kapcsolatfelvételekre, térségi szintű társadalmi kapcsolatokra törekszik a környező településekkel.